Source: https://www.valaska.sk/obecna-kniznica-antona-augustina-banika/
Timestamp: 2020-02-23 03:31:03+00:00

Document:
Obecná knižnica Antona Augustína Baníka - Obec Valaská
Obecná knižnica Antona Augustína Baníka
Úvod Obecná knižnica Antona Augustína Baníka
Výpožičný čas pre čitateľov:
12:30 – 15:30 / deti
12:30 – 16:30 / dospelí
8:00 – 11:30 / dospelí
ŠTATÚT OBECNEJ KNIŽNICE ANTONA AUGUSTÍNA BANÍKA – VALASKÁ
Obec Valaská v zmysle zák. SNR č. 369/1990 Zb. o obecnom zriadení v znení neskorších predpisov a zákona NR SR č. 183/2000 Z. z. o knižniciach a zákon č. 122/2013
Z. z. o ochrane osobných údajov vydáva tento štatút obecnej knižnice.
§1 Právne postavenie knižnice
Knižnica sa zriaďuje ako organizačná zložka obecného úradu (prípad. organizačný útvar právnickej osoby zriadenej obcou), ktorej predmetom činnosti je poskytovanie knižnično-informačných služieb. Knižnica nemôže v právnych vzťahoch vystupovať vo vlastnom, nadobúdať práva a zaväzovať sa.
Pri budovaní knižničných fondov a zabezpečovaní služieb obyvateľom obce knižnica spolupracuje s Verejnou knižnicou Mikuláša Kováča, ktorá plní úlohu metodického centa pre verejné knižnice v okrese Brezno.
§2 Poslanie knižnice
Knižnica utvára a sprístupňuje univerzálny knižničný fond vrátane knižničných dokumentov miestneho významu, poskytuje informačné služby a tak sprístupňuje kultúrne hodnoty, informácie a prispieva k uspokojovaniu potrieb čitateľov a k zvyšovaniu ich kultúrnej úrovne a vzdelanosti .
Knižnica organizuje a zabezpečuje tiež ďalšie kultúrne, vzdelávacie a spoločenské podujatia, ktoré súvisia s jej hlavnou činnosťou (literárne stretnutia, besedy..)
§3 Sprístupnenie knižničných fondov
Knižnica poskytuje svoje služby verejnosti v súlade so zákonom č. 211/2000 Z. z. o slobodnom prístupe k informáciám a o zmene niektorých zákonov v znení zmien a doplnkov všetkým svojim používateľom bez ohľadu na pohlavie, rasu, farbu pleti, jazyk, vieru a náboženstvo, politické, či iné zmýšľanie, národný alebo sociálny pôvod, príslušnosť k národnosti, alebo etnickej skupine, majetok, rod, alebo iné postavenie.
§4 Správa knižnice
Zriaďovateľ môže ustanoviť ako svoj poradný orgán pre činnosť knižnice knižničnú radu. Členmi knižničnej rady sú obyvatelia obce, ktorí môžu svojimi názormi a skúsenosťami priaznivo ovplyvňovať činnosti knižnice.
§5 Hospodárenie knižnice
Hospodárenie knižnice je súčasťou hospodárenia obce a je viazané na rozpočet obce. V rozpočte obce sa každoročne stanovuje finančná čiastka na zabezpečenie činnosti knižnice a na nákup kníh. O jej výše je knihovník informovaný.
Knihovník je povinný hospodárne a s potrebnou starostlivosťou spravovať zverené finančné prostriedky a podľa pokynov zriaďovateľ a v stanovených termínoch predpokladať vyúčtovanie.
§6 Záverečné ustanovenia
Poskytovanie knižnično – informačných služieb upravuje knižničný a výpožičný poriadok.
Štatút bol schválený obecným zastupiteľstvom vo Valaskej dňa 27.08.2014 a nadobudol účinnosť dňom 27.08.2014.

References: §1

§2

§3

§4

§5

§6